CELEX: 32016R0819
Language: sk
Date: 2016-05-24 00:00:00
Title: Vykonávacie nariadenie Komisie (EÚ) 2016/819 z 24. mája 2016, ktorým sa mení nariadenie Rady (EÚ) 2016/44 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011

25.5.2016   
            
            
               SK
            
            
               Úradný vestník Európskej únie
            
            
               L 136/8
            
         VYKONÁVACIE NARIADENIE KOMISIE (EÚ) 2016/819
   z 24. mája 2016,
   ktorým sa mení nariadenie Rady (EÚ) 2016/44 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (1),
   so zreteľom na nariadenie Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011 (2), a najmä na jeho článok 20 písm. b),
   keďže:
   
               (1)
            
            
               V prílohe V k nariadeniu (EÚ) 2016/44 je uvedený zoznam plavidiel, ktoré označil sankčný výbor OSN uvedený v bode 11 rezolúcie BR OSN 2146 (2014), na ktoré sa vzťahuje rad zákazov podľa uvedeného nariadenia, vrátane zákazu nakládky, prepravy alebo vykládky surovej ropy z Líbye, vstupu do prístavov na území Únie a poskytovania tankovacích služieb alebo služieb zásobovania lodí.
            
         
               (2)
            
            
               Dňa 12. mája 2016 výbor Bezpečnostnej rady Organizácie Spojených národov vymazal zo zoznamu plavidiel, na ktoré sa vzťahujú reštriktívne opatrenia, plavidlo Distya Ameya. Dňa 23. mája 2016 Rada rozhodla o vymazaní uvedeného plavidla z prílohy V k rozhodnutiu (SZBP) 2015/1333.
            
         
               (3)
            
            
               Príloha V k nariadeniu 2016/44 by sa preto mala zodpovedajúcim spôsobom zmeniť.
            
         
               (4)
            
            
               S cieľom vykonať toto vymazanie zo zoznamu by toto nariadenie malo nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha V k nariadeniu (EÚ) 2016/44 sa nahrádza prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. mája 2016
      
         
            Za Komisiu
         
         
            v mene predsedu
         
         
            riaditeľ Útvaru pre nástroje zahraničnej politiky
         
      
   
   
      (1)  Ú. v. EÚ L 206, 1.8.2015, s. 34.
   
      (2)  Ú. v. EÚ L 12, 19.1.2016, s. 1.
   
      PRÍLOHA
      Príloha V k nariadeniu (EÚ) 2016/44 sa nahrádza takto:
      
         
            „PRÍLOHA V“